หนูดามเหล็กที่ต้นขาขวามาได้เกือบ 2 เดือนแล้วคะ อยากทราบว่า เราสามารถเลิกใช้ไม้ค้ำได้เมื่อไหร่คะ ตอนนี้กระดูกยังไม่ติด 100% ก่อนหน้านี้หนูพยายามฝึกเดิน แต่ยังเจ็บๆ ขา ทำให้เดินลง นน ที่เข่าขวามาก จึงหยุดหัดเดิน แล้วกลับมาใช้ไม้ค้ำเหมือนเดิม แต่จนถึงปัจจุบัน ก็มีอาการปวดเข่าอยู่คะ อยากทราบว่าเพราะเหตุใดคะ อันตรายมากไหมคะ แล้วหนูควรต้องทำอย่างไรต่อไปคะ
สวัสดีคะ ก่อนอื่นต้องเรียนอย่างนี้ค่ะ กระดูกต้นขาเป็นกระดูกที่ใหญ่ค่ะ การผ่าตัดใส่เหล็กดามมีด้วยกันสองแบบค่ะ คือ ใส่เป็นแท่งเหล็กลงไปตามแนวกระดูก หรือ การใช้แผ่นเหล็ก และน๊อต ซึ่งความแข็งแรงต่างกันค่ะปรกติ การผ่าตัด เรื่องกระดูกต้นขาอาจจะใช้เวลาประมาณ หกเดือนค่ะ ถึงจะหยุดใช้ไม้เท้าได้ค่ะ เพราะกระดูกใช้เวลาในการเริ่มติดกันดีประมาณนั้นค่ะดังนั้นอาจจะต้องเรียนปรึกษาแพทย์ที่ทำการผ่าตัดว่าการผ่าตัดเป็นแบบใดก่อนค่ะ ถ้าใช้เหล็กทั้งแท่งความแข็งแรงดีกว่าค่ะ สามารถที่จะหยุดใช้ไม้เท้าได้ไวกว่าค่ะ แต่ก็ต้องขึ้นอยู่กับการติดของกระดูกค่ะส่วนเรื่องอาการปวดเข่าแนะนำตรวจเพิ่มเติมค่ะ แต่สาเหตุที่พอจะเป็นได้อาจจะเกิดจากการลงน้ำหนัก หรือ การรับน้ำหนักของกระดูกมากไป ข้ออักเสบ ก็ยังเป็นได้ค่ะแนะนำเรื่องการรับประทานยาแก้ปวดก่อนค่ะประคบอุ่นพยายามไม่ลงน้ำหนักออกกำลังกายต้นขาให้แข็งแรงค่ะแต่อย่างไรก็ตามแนะนำพบแพทย์ค่ะ